BBL สำรองเงินสดช่วงปีใหม่กว่า 6 หมื่นลบ.สาขาไมโครในห้างเปิดบริการปกติ
BBL สำรองเงินสดช่วงปีใหม่กว่า 6 หมื่นลบ.สาขาไมโครในห้างเปิดบริการปกติ
15 ธ.ค. 2558

ธนาคารกรุงเทพ จำกัด (มหาชน) หรือ BBL เปิดเผยว่า ในช่วงวันหยุดเทศกาลปีใหม่ ระหว่างวันที่ 31 ธันวาคม 2558 – 3 มกราคม 2559 นั้น ทางธนาคารได้ดำเนินการสำรองเงินสดไว้ให้บริการแก่ลูกค้าเพิ่มเติมจากภาวะปกติโดยรวมทั้งสิ้นประมาณ 60,000 ล้านบาท ผ่านช่องทางบริการเอทีเอ็มที่มีเกือบ 10,000 จุดทั่วประเทศ
นอกจากนี้ ลูกค้าสามารถใช้บริการทางการเงินของธนาคารกรุงเทพผ่านสาขาไมโคร ที่เปิดให้บริการภายในห้างสรรพสินค้าและจุดชุมชนกว่า 300 แห่งทั่วประเทศ ได้ตามปกติในช่วงดังกล่าวอีกด้วย
ทั้งนี้ สาขาธนาคารทั่วประเทศจะเปิดทำการปกติตั้งแต่วันจันทร์ที่ 4 มกราคม 2559 เป็นต้นไป นอกจากนี้ ทางธนาคารยังได้เตรียมความพร้อมสำหรับดำเนินการเพิ่มความถี่ในการเติมเงินสดยังตู้เอทีเอ็มที่ตั้งอยู่ในจุดท่องเที่ยวทั่วประเทศเป็นกรณีพิเศษ เพราะฉะนั้นลูกค้าของธนาคารจึงมั่นใจได้ว่าจะสามารถเบิกถอนเงินสดสำหรับใช้จ่ายในช่วงเทศกาลดังกล่าวได้อย่างสบายใจ